Kan ek iets uit mislukking leer? - www.bybelkennis.co.za
Most men pray more for full purses than for pure hearts. —Thomas Watson
Ons kan baie uit mislukking leer. Hier is ‘n paar lesse:
Mislukking is dikwels die gevolg van oormatige selfvertroue – ek stel te veel vertroue in myself en te min in God. Gelukkig lei dit gewoonlik tot meer gebed en afhanklikheid van God.
Mislukking maak ons meer simpatiek teenoor ander. As ons nooit self misluk het nie, sou ons nie geduld met mense wat misluk het, gehad het nie – ons sou hulle ook nie gehelp het nie.
My mislukkings help my om my lewe te herkanaliseer. Daar is sekere dinge wat ons graag sou wou doen, maar nie die vermoë het om te doen nie. Mislukking leer my om te fokus op daardie areas waarvoor God my toegerus het.
Mislukking laat my daardie mense wat slaag op gebiede waar ek misluk het, waardeer.
Mislukking het my geleer om suksesse aan God te krediteer. As dinge goed gaan, moet ek besef dat dit God is wat my bemagtig, geseën en gehelp het. Dit moet aanleiding gee tot meer dankbaarheid en nederigheid.
Baie van my mislukkings was die gevolg van te moeg of te besig wees. As ek ‘n beter pas in my lewe sou handhaaf, sou ek beter besluite geneem het.
My mislukkings maak dat ek Jesus Christus meer aanbid. As ek na al my mislukkings kyk en besef dat Hy nooit misluk het nie, word ek oorweldig.
Wat het jy uit jou mislukkings geleer?
by Mitch Kalp · Published 13/09/2014